คือหนูหยุดกินยาคุมแล้วสองเดือนค่ะเดือนส.คเปนเดือนที่กินยาคุมแผงสุดท้ายประจำเดือนก็มาปกติมาวันที่24แล้วก็หยุดกินพอเดือนก.ย ประจำเดือนก็มาตามปกตมาวันที่25 แต่พอเดือนต.คประจำเดือนยังไม่มาเลยค่ะปกติจะมาวันที่24 25 26 คือจะท้องรึป่าวค่ะ สองเดือนที่หยุดกินยาก็ไม่ได้นอนกับแฟนทั้งสองเดือนเดือนแรกปจดมาแต่เดือนสองไม่มา
สวัสดีค่ะ เมื่อทานยาคุมกำเนิดครบในเดือน ส.ค. และได้มีประจำเดือนมาแล้วในวันที่ 24 ส.ค. ก็แสดงว่าไม่มีการตั้งครรภ์เกิดขึ้น และหากในเดือน ก.ย. ประจำเดือนได้มาแล้วในวันที่ 25 ก็ถือว่าเป็นประจำเดือนที่ปกติดีค่ะและหากหลังจากที่มีประจำเดือนมาแล้ว ไม่มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นแนะนำให้รอประจำเดือนไปอีกซักระยะ ประจำเดือนน่าจะมาในที่สุด แต่หากประจำเดือนไม่มาเกิน 3 เดือน จึงควรไปพบแพทย์เพื่อตรวจหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น